Document ID: 32009R0032

KOMMISSIONENS FORORDNING (EF) Nr. 32/2009
af 16. januar 2009
om udstedelse af importlicenser på grundlag af de ansøgninger, der er indgivet i løbet af de første syv dage af januar 2009 inden for rammerne af det toldkontingent, der er åbnet ved forordning (EF) nr. 1498/2007 for sukker og sukker- og kakaoblandinger med AVS/OLT- eller EF/OLT-kumulation af oprindelsen
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab (1), særlig bilag III, artikel 6, stk. 4, femte afsnit, og
ud fra følgende betragtninger:
(1)
Kommissionens forordning (EF) nr. 1498/2007 af 18. december 2007 om særlige bestemmelser for udstedelsen af importlicenser for sukker og sukker- og kakaoblandinger med AVS/OLT- eller EF/OLT-kumulation af oprindelsen (2) har åbnet et toldkontingent for import af sukkerprodukter. Det fastsættes i artikel 1 i denne forordning, at Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (3) anvendes på import af produkter henhørende under KN-kapitel 17 og KN-koderne 1806 10 30 og 1806 10 90 med oprindelse i OLT, når der er tale om kumulation med sukker med oprindelse i AVS og/eller EF.
(2)
I artikel 7, stk. 2, i forordning (EF) nr. 1301/2006 fastsættes det, at hvis de mængder, licensansøgningerne gælder, er større end de mængder, der står til rådighed i den pågældende importkontingentperiode eller -delperiode, fastsætter Kommissionen en fordelingskoefficient, som medlemsstaterne skal benytte på de mængder, de enkelte licensansøgninger gælder.
(3)
De ansøgninger om importlicenser, der er indgivet i løbet af de første syv dage af januar 2009 for delperioden 1. januar til 31. marts 2009, overstiger de disponible mængder. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes på de mængder, der er ansøgt om licens for, og indgivelsen af nye licensansøgninger for 2009 bør suspenderes -
UDSTEDT FØLGENDE FORORDNING:
Artikel 1
De ansøgninger om importlicenser vedrørende kontingentet med løbenummer 09.4652, der er indgivet efter forordning (EF) nr. 1498/2007 for delperioden 1. januar til 31. marts 2009, imødekommes med 68,292682 % af den ønskede mængde.
Indgivelsen af nye ansøgninger for 2009 suspenderes.
Artikel 2
Denne forordning træder i kraft den 17. januar 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. januar 2009.

Labels: 3
18
17